Document ID: 32006R1712

KOMISSION ASETUS (EY) N:o 1712/2006,
annettu 20 päivänä marraskuuta 2006,
neuvoston asetuksen (EY) N:o 747/2001 muuttamisesta tiettyjä Turkista peräisin olevia maataloustuotteita koskevista yhteisön tariffikiintiöistä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjen Välimeren alueen maiden kanssa tehtyjen sopimusten nojalla etuuskohteluun oikeutettujen tuotteiden yhteisön tariffikiintiöiden ja viitepaljouksien hallinnoinnista ja asetusten (EY) N:o 1981/94 ja (EY) N:o 934/95 (1) kumoamisesta 9 päivänä huhtikuuta 2001 annetun neuvoston asetuksen (EY) N:o 747/2001 ja erityisesti sen 5 artiklan 1 kohdan b alakohdan,
sekä katsoo seuraavaa:
(1)
EY-Turkki-assosiaationeuvosto hyväksyi päätöksellä N:o 2/2006 (2) maataloustuotteiden kauppajärjestelmästä tehdyn EY-Turkki-assosiaationeuvoston päätöksen N:o 1/98 pöytäkirjan 1 ja 2 muuttamisen.
(2)
Muutetussa pöytäkirjassa 1 määrätään tiettyjä Turkista peräisin olevia maataloustuotteita koskevista uusista yhteisön tariffikiintiöistä ja asetuksella (EY) N:o 747/2001 säädettyihin voimassa oleviin yhteisön tariffikiintiöihin tehtävistä muutoksista.
(3)
Uusien tariffikiintiöiden ja voimassa olevien tariffikiintiöiden muutosten täytäntöön panemiseksi asetus (EY) N:o 747/2001 on tarpeen muuttaa.
(4)
Koska EY-Turkki-assosiaationeuvoston päätöstä N:o 2/2006 sovelletaan 1 päivästä marraskuuta 2006, tätä asetusta olisi sovellettava samasta päivästä alkaen ja sen olisi tultava voimaan mahdollisimman pian.
(5)
Tässä asetuksessa säädetyt toimenpiteet ovat tullikoodeksikomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 747/2001 liite IX tämän asetuksen liitteessä olevalla tekstillä.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä marraskuuta 2006.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä marraskuuta 2006.

Labels: 3
18
6